alexandrainst/scandi-wiki huggingface dataset:
Eileen Hiscock

Eileen Hiscock (født 25. august 1909, død 3. september 1958) var en britisk friidrettsutøver, som konkurrerte i sprintløp. Ett av Hiscocks største internasjonale resultat var en sølvmedalje fra Sommer-OL 1936 i Berlin, Tyskland.

Eksterne lenker 
 

Fødsler i 1909
Dødsfall i 1958
Britiske sprintere
Medaljevinnere under Sommer-OL 1936
Deltakere for Storbritannia under Sommer-OL 1936
Friidrettsutøvere under Sommer-OL 1936
Deltakere for England under Samveldelekene 1934
Friidrettsutøvere under Samveldelekene 1934
Gullmedaljevinnere under samveldelekene for England
Erwin Gillmeister

Erwin Gillmeister (født 11. juli 1907, død 26. november 1993) var en tysk friidrettsutøver, som konkurrerte i sprintløp. Ett av Gillmeisters største internasjonale resultat var en bronsemedalje fra Sommer-OL 1936 i Berlin, Tyskland.

Eksterne lenker 
 

Tyske sprintere
Olympiske bronsemedaljevinnere for Tyskland
Europamestere i friidrett for Tyskland
Medaljevinnere under Sommer-OL 1936
Deltakere for Tyskland under Sommer-OL 1936
Friidrettsutøvere under Sommer-OL 1936
Deltakere for Tyskland under EM i friidrett 1934
Gerd Hornberger

Gerd Hornberger (født 17. februar 1910 i Waldfischbach, død 13. september 1988) var en tysk friidrettsutøver, som konkurrerte i sprintløp. Ett av Hornbergers største internasjonale resultat var en bronsemedalje fra Sommer-OL 1936 i Berlin, Tyskland.

Eksterne lenker 
 

Personer fra Landkreis Südwestpfalz
Tyske sprintere
Olympiske bronsemedaljevinnere for Tyskland
Europamestere i friidrett for Tyskland
Medaljevinnere under Sommer-OL 1936
Deltakere for Tyskland under Sommer-OL 1936
Friidrettsutøvere under Sommer-OL 1936
Deltakere for Tyskland under EM i friidrett 1934
Deltakere for Tyskland under EM i friidrett 1938
VEBA

VEBA AG (opprinnelig en forkortelse for Vereinigte Elektrizitäts- und Bergwerks Aktiengesellschaft) var en prøyssisk statlig, energiproduserende statsbedrift som ble grunnlagt den 8. mars 1929 som et holdingselskap. Selskapet ble privatisert i 1965. Den 27. september 2000 ble VEBA fusjonert med VIAG til det nye energiselskapet E.ON.

Eksterne lenker 
 

Preussen
Tyske selskaper
Deleaster dichrous

Deleaster dichrous er en billeart som hører til underfamilien tannkortvinger (Oxytelinae) i den store familien kortvinger (Staphylinidae).

Utseende 
En middelsstor (6,5-8,5 millimeter) kortvinge, rødbrun med svart hode og bakkropp. Arten kan ikke forveksles med andre norske tannkortvinger men kan minne om noen av slektene i underfamilien punktøyekortvinger (Omaliinae) (kanskje særlig Anthophagus). Den skiller seg fra disse ved at den mangler punktøyne (ocelli). Antennene er temmelig lange og tynne, når omtrent bak til bakkanten av dekkvingene. Hodet er ganske stort, svart, med store, runde, utstående fasettøyne, bak disse ganske lange tinninger. Pronotum er omtrent så langt som bredt, bredest nær framkanten, tydelig smalere enn hodet. Dekkvingene er nær dobbelt så lange som og mye bredere enn pronotum, fint hårete, med parallelle sidekanter. Bakkroppen er ganske bred, mørkbrun til svart, beina forholdsvis lange.

Levevis 
Arten lever på sandete elvebredder.

Utbredelse 
Den finnes over så godt som hele Europa, også i Nord-Afrika og i Nord-Amerika.

Systematisk plassering 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien tannkortvinger Oxytelinae Fleming, 1821
 Gruppe Deleasterini Reitter, 1909
 Slekten Deleaster 
 Deleaster dichrous (Gravenhorst, 1802)

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr.

Eksterne lenker 
 
 Bilder av arten. Foto: G. Drange 
 Bilde av et montert eksemplar: 

Tannkortvinger
Biller formelt beskrevet i 1802
TESS

For romteleskopet TESS, se Transiting Exoplanet Survey Satellite.
TESS er en norsk handels- og tjenestebedrift fokusert på slanger, slangetilbehør og ledningsteknikk samt forsyningstjenester innen drifts- og vedlikeholdsprodukter for profesjonell bruk. Bedriften ble stiftet i Drammen i 1968 av Erik Jølberg og Olav Nygaard. Bedriften ledes fortsatt av Erik Jølberg, i eierskap av Stiftelsen Erik Jølberg. TESS ble omgjort til ett konsern høsten 2016, med Jølberg som eneeier. Ekspansjonen startet blant annet med servicesentre i Stavanger og Bergen. I dag har TESS 130 servicesentre i de fleste norske fylker. I tillegg er TESS lokalisert i Danmark, Skottland, USA, Singapore, Spania og Brasil. TESS har  ansatte med en årsomsetning på 3,6 milliarder norske kroner.

TESS kjennetegnes som totalleverandør av slanger, tilbehør og drifts- og vedlikeholdsprodukter med egne butikker og kundeveiledere. 

TESS implementerer forsyningstjenester/tredjepartslogistikk, og har etablert en rekke bemannede og ubemannede løsninger på kundenes lokasjoner. TESS har et fokus på segmentene olje & gass, havbruk, offentlig, entreprenør og industri. og ofte etablert seg ved de største kundenes . TESS opptrer i markedsområder som vareproduserende industri, havbruk, anleggsentreprenører, maritim, transport, tekniske tjenesteytere og offentlig sektor.

I 2008 startet leveransene av subsea-navlestrengskabler som produseres av TESS Subsea as i Lier utenfor Drammen. I Lier finnes også bedriftens spesialavdeling for produksjon av stålslanger, spesialløsninger og lange serier. TESS var initiativtaker til det frie bransjesamarbeidet «Subsea Valley» på vestsiden av Oslofjorden. . Og i 2015 var de med å starte opp organisasjonen «Water Valley».

Referanser

Eksterne lenker 
 

Norske industriselskaper
Selskaper etablert i 1968
Næringsliv i Stavanger
Aploderus caelatus

Aploderus caelatus er en biller som hører til underfamilien tannkortvinger (Oxytelinae) i den store familien kortvinger (Staphylinidae).

Utseende 
En middelsstor, bred og ganske kraftig, mørkbrun til svart kortvinge. Hodet er stort, tydelig bredere enn pronotum, omtrent sekskantet med store, framstrakte kjever. Fasettøynene er ganske små. Pronotum er betydelig bredere enn langt, nokså smalt ved roten, men kraftig utvidet forover, bredest i fremre del. De har en del punktgroper som ikke er spredt jevnt utover, men samlet i fire grupper, områdene mellom disse gruppene blanke. Dekkvingene er nær dobbelt så lange som og betydelig bredere enn pronotum, med avrundede "skuldre" og parallelle sider, fint og ganske tett punkterte. Bakkroppen er avlang, litt smalere ved roten enn lenger bak. Beina er nokså korte, gulaktige, leggene med pigger på utsiden.

Levevis 
I ilkhet med mange andre tannkortvinger er denne arten knytte til møkk.

Utbredelse 
Arrten forekommer i neste hele Europa, også i Nord-Afrika og den nordlige delen av Asia.

Systematisk plassering 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien tannkortvinger Oxytelinae Fleming, 1821
 Gruppe Thinobiini J.Sahlberg, 1876
 Slekten Aploderus Stephens, 1833 – 16 arter, i Norge bare:
 Aploderus caelatus (Gravenhorst, 1802)

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr.

Eksterne lenker 
 
 Bilde av arten: 

Tannkortvinger
Biller formelt beskrevet i 1802
Koffernagle

Koffernagle er en dreiet trepinne som ble brukt på eldre seilfartøyer for fastgjøring av tau. 

Pinnen er ca 30 cm lang og 25 mm i diameter. I den ene enden er den utformet med et håndtak med en enkel krave under. På innsiden av rekka løp det en solid planke med hull – en naglebenk. Der det var behov for et taufeste satte en inn en koffernagle. Under seillas kunne det være behov for å flytte festpunktet for en haling. Dette kunne enkelt gjøres ved å flytte koffernaglen til et annet, mer egent hull i naglebenken.

Tilsvarende var det naglebenk utformet som en firkantet ramme rundt foten av masten. Til denne løp alt tauverk som fulgte masten ned. Normalt hadde alle halinger ved masten sin faste plass slik at det var lett å hale rett part, selv i mørke og regn.

Koffernaglene ble brukt både til fastgjøring av tau og til opphenging av overskuddstau slik at dette kom i god orden.

Skipsterminologi
Galleri Osebro

Galleri Osebro ligger i Porsgrunn. Det ble etablert i 1990, den gang som det første private galleri i Porsgrunn. Det var Hilde Botnen og Jørn Erik Øvald som etablerte galleriet på samme adresse som i dag. Av større utstillinger kan nevnes Kai Fjell, Harald Kihle, Espolin Johnson, Kjell Nupen, Nico Widerberg, Ulla-Mari Brantenberg og i 2010 – Pushwagner.
Galleriet viser både billedkunst og kunsthåndverk.

Galleri OsebroGalleriets hjemmeside

Kunstgallerier og kunstmuseer i Norge
Kultur i Porsgrunn
Etableringer i 1990
Boreaphilus henningianus

Boreaphilus henningianus er en bille som hører til underfamilien punktøyekortvinger (Omaliinae) i den store familien kortvinger (Staphylinidae). Denne arten, som er aktiv om vinteren under snøen, finnes på fjellet. Den er den eneste nordiske representanten for slekten Boreaphilus, som omfatter 16 arter i Europa, mest i fjellområdene i Mellom-Europa.

Utseende 
En liten (ca. 3-3,5 millimeter), litt flat, mørk kortvinge. Arten kjennes lett på det lange, smale pronotum, som er mye smalere enn det store og brede hodet. Hodet, pronotum og dekkvingene er kraftig punkterte og matte.

Levevis 
Arten lever på fjellet, på fuktige steder. Den er aktiv under snøen om vinteren, og kan også komme opp og krype rundt på snøen på milde dager.

Utbredelse 
Det er en nordlig art som i Europa er funnet i Tyskland, Fennoskandia og det nordvestlige Russland. Ellers finnes den også i de nordligste delene av Asia og Nord-Amerika.

Systematisk plassering 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien punktøyekortvinger (Omaliinae Macleay, 1825)
 Stammen Coryphiini Portevin, 1929
 Slekten Boreaphilus C.Sahlberg, 1832
 Boreaphilus henningianus C.Sahlberg, 1832

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr.

Eksterne lenker 
 
 Bilder av arten: 

Punktøyekortvinger
Biller formelt beskrevet i 1832
Philipp Balthazar Sinold

Philipp Balthazar Sinold (Pseudonym: Amadeus Creutzberg) (født 1657, død 1742) var en tysk jurist, embedsmann, prest, forfatter og salmedikter. Han skrev og gav ut flere oppbyggelige skrifter og salmer, og er representert med en salme i Norsk Salmebok og Norsk salmebok 2013.

Litteratur 
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 55.

Tyske salmediktere
Tyske prester
Micralymma marinum

Micralymma marinum er en bille som hører til underfamilien punktøyekortvinger (Omaliinae) i den store familien kortvinger (Staphylinidae). Denne arten lever i fjæra.

Utseende 
En liten, middels slank, helsvart kortvinge. Kroppen er fint behåret, middels tett punktert og noe glinsende. Arten kjennes lett på at dekkvingene er redusert og ganske korte. Hodet er nokså stort og bredt med små fasettøyne. Pronotum er omtrent så bredt som hodet, tydelig bredere enn langt, med rundede sider, bredest foran midten. Dekkvingene er omtrent så lange som pronotum og avrundede. Bakkroppen er spoleformet uten markert sidekant.

Levevis 
Denne vingeløse arten lever i fjæra på hard bunn, der søker tilflukt i sprekker ved flo sjø.
Det er usikkert hva den spiser, men den er et rovdyr. Noen har ment at den er spesialisert på å leve av spretthaler, men det er få av disse noen steder der denne arten finnes.

Utbredelse 
Arten er utbredt langs kystene av Mellom- og Nord-Europa og i langs østkysten av Nord-Amerika sørover til Massachusetts.

Systematisk plassering 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien punktøyekortvinger (Omaliinae Macleay, 1825)
 Stammen Anthophagini Thomson, 1859
 Slekten Micralymma Westwood, 1838
 Micralymma marinum (Strøm, 1783)

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Thayer, M.K. 1985. Micralymma marinum (Stroem) in North America: biological notes and new distribution records (Coleoptera: Staphylinidae). Psyche 92: 49-55. 
 Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr.

Eksterne lenker 
 
 Bilde av arten: 

Punktøyekortvinger
Biller formelt beskrevet i 1783
Fred Warngård

Fred Warngård (født 9. mai 1907, død 23. mai 1950) var en svensk friidrettsutøver, som konkurrerte i sleggekast. Ett av Warngårds største internasjonale resultat var en bronsemedalje fra Sommer-OL 1936 i Berlin, Tyskland.

Eksterne lenker 
 

Svenske sleggekastere
Medaljevinnere under Sommer-OL 1936
Deltakere for Sverige under Sommer-OL 1936
Friidrettsutøvere under Sommer-OL 1936
Fødsler i 1907
Dødsfall i 1950
Gisela Mauermayer

Gisela Mauermayer (født 24. november 1913, død 9. januar 1995) var en tysk friidrettsutøver, som konkurrerte i diskoskast. Ett av Mauermayers største internasjonale resultat var en gullmedalje fra Sommer-OL 1936 i Berlin, Tyskland.

Hun meldte seg inn i NSDAP i 1932, noe som skapte problemer for henne like etter krigen. Hun valgte derfor å studerte biologi. Fra 1951 til 1975 hadde hun jobben som biblioteksjef ved Zoologische Staatssammlung München.

I 1951 var hun med på å grunnlegge kvinnekomiteen til det tyske idrettsforbundet, hvor hun var et aktivt medlem frem til 1967. Hun ble samme år valgt inn som medlem av Nationales Olympisches Komitee für Deutschland.

Referanser

Eksterne lenker 
 

Personer fra München
Tyske diskoskastere
Tyske kulestøtere
Olympiske mestere for Tyskland
Europamestere i friidrett for Tyskland
EM-sølvmedaljevinnere i friidrett for Tyskland
Medaljevinnere under Sommer-OL 1936
Deltakere for Tyskland under Sommer-OL 1936
Friidrettsutøvere under Sommer-OL 1936
Deltakere for Tyskland under EM i friidrett 1938
Verdensrekordsettere i friidrett
Medlemmer av NSDAP (innmeldt 1925–1932)
Maria Kwaśniewska

Maria Jadwiga Kwaśniewska-Maleszewska (født 15. august 1913, død 17. oktober 2007) var en polsk friidrettsutøver, som konkurrerte i spydkast. Ett av Kwaśniewska største internasjonale resultat var en bronsemedalje fra Sommer-OL 1936 i Berlin, Tyskland.

Referanser

Eksterne lenker 
 

Polske spydkastere
Medaljevinnere under Sommer-OL 1936
Deltakere for Polen under Sommer-OL 1936
Friidrettsutøvere under Sommer-OL 1936
Personer fra Łódź
Fødsler i 1913
Dødsfall i 2007
Helmut Cämmerer

Helmut Cämmerer (født 5. mai 1903, død ukjent) var en tysk padler, som konkurrerte i kajakk. Ett av Cämmerers største internasjonale resultat var en sølvmedalje fra Sommer-OL 1936 i Berlin, Tyskland.

Eksterne lenker 
 

Tyske padlere
Medaljevinnere under Sommer-OL 1936
Deltakere for Tyskland under Sommer-OL 1936
Padlere under Sommer-OL 1936
Dødsår ikke oppgitt
Fødsler i 1903
Olympiske medaljevinnere i padling
Erich Koschik

Erich Koschik (født 3. januar 1913, død 21. juli 1985) var en tysk padler, som konkurrerte i kajakk. Ett av Koschiks beste internasjonale resultater var en bronsemedalje fra Sommer-OL 1936 i Berlin, Tyskland.

Eksterne lenker 
 

Tyske padlere
Medaljevinnere under Sommer-OL 1936
Deltakere for Tyskland under Sommer-OL 1936
Padlere under Sommer-OL 1936
Fødsler i 1913
Dødsfall i 1985
Olympiske medaljevinnere i padling
Metopsia

Metopsia er en gruppe (slekt) av små biller som lever i kompost og annet råtnende plantemateriale. De hører til gruppen bredkortvinger (Proteininae) i den svært artsrike familien kortvinger (Staphylinidae). Det er kjent én art fra Norge, denne forekommer på Sørlandet, men er uvanlig. Slekten finnes bare i Europa og på Kanariøyene, der åtte av de tolv kjente artene hører hjemme.

Utseende 
Små (vanligvis ca. 2 mm), brede, litt flate biller, gjerne rødbrune. Slekten kjennes lett på det store, sekskantede hodet. Oversiden er tydelig, nokså grovt punktert. Antennene ender i en svakt antydet kølle. Brystskjoldet (pronotum) er bredere enn langt, sidene er ikke innskåret ved bakhjørnene som i den lignende slekten Megarthrus. Pronotum har en tydelig midtfure. Dekkvingene er ganske lange, mye lengre enn brystskjoldet, og dekker de fremste ryggleddene. Bakkroppen er bred og noe flattrykt. Beina er korte.

Levevis 
Disse artene kan finnes på gressmark, der de trolig lever i muggent gress, de er også funnet i smågnageres ganger. Disse billene flyr godt og man kan finne dem svermende i solskinn.
Den eller de artene som er funnet i Norge lever på tørre lyngheier ved kysten. Metopsia clypeata blir vurdert som Nær truet (NT) på Norsk rødliste for arter fra 2010.

Systematisk inndeling / norske arter 
Artene kan bare skilles med sikkerhet ut fra hanner. Det er bare undersøkt ett enkelt hann-eksemplar fra Norge, det viste seg å være M. clypeata. Det er mulig at begge de to under nevnte artene finnes her, siden hunner er funnet på en del lokaliteter.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien bredkortvinger, Proteininae Erichson, 1839
 Stammen Proteinini Erichson, 1839
 Slekten Metopsia Wollaston, 1854
 Metopsia ampliata Wollaston, 1854
 Metopsia assingi Zerche, 1998
 Metopsia canariensis Zerche, 1998
 Metopsia cimicoides Wollaston, 1864
 Metopsia clypeata (P. Müller, 1821) – eneste art med sikkerhet funnet i Norge
 Metopsia elytrata Zerche, 1998
 Metopsia feloi Zerche, 1998
 Metopsia gomerensis (Franz, 1986)
 Metopsia neglecta Zerche, 1998
 Metopsia palmensis (Franz, 1986)
 Metopsia similis Zerche, 1998 – finnes i Sverige, før forvekslet med Metopsia clypeata

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki. ISBN 951-96510-0-4
 Zerche, L. 1998. Phylogenetisch-systematische Revision der westpaläarktischen Gattung Metopsia Wollaston, 1854 (Coleoptera: Staphylinidae, Proteininae). Beitr. Ent. 48: 3-101. 
 Rødlistevurdering for Metopsia clypeata: 
 Fauna Europaea Web Service Version 2.4 (2011) Utbredelsesdatabase for europeiske dyr

Eksterne lenker 
 
 Bilde av Metopsia similis: 

Bredkortvinger
Biller formelt beskrevet i 1854
Tanaka Giichi

Tanaka Giichi (født 22. juni 1864, død 29. september 1929) var en general i den keiserlige japanske hæren, en japansk politiker og han satt som den 26. statsministeren i Japan fra 20. april 1927 til den 2. juli 1929. 

Tanaka ble uteksaminert fra den keiserlige japanske militærskolen og han studerte ved den japanske krigsskolen frem til 1892. Tanaka tjenestegjorde i hæren under den første kinesisk-japanske krigen fra august 1894 til mai 1895. Etter slutten av denne krigen, ble han sendt som en Japans militære attaché til Moskva og Petrograd, og han var utstasjonert i Russland på samme tid som Takeo Hirose som var en del av den keiserlige japanske marinen var utstasjonert i landet. De ble etter hvert svært gode venner.

Tanaka snakket flytende russisk og han deltok i den russisk ortodokse kirken, og han praktisere det russiske språket i de sosiale arrangementene som ble arrangert av kirken, men det er usikkert om han noensinne faktisk konverterte til denne religion eller praktiserte religion da han kom tilbake til Japan. Han ble tildelt Order of the Golden Kite av 3. klasse, i april 1906. I 1911 ble Tanaka forfremmet til generalmajor og han ble tildelt Order of the Sacred Treasure av første klasse i september 1918. Han ble forfremmet til general i 1920 og han satt som krigsminister både under statsministrene Hara Takashi (1918–1921) og den andre administrasjon til Gonnohyoe Yamamoto (1923–1924). 

Tanaka var planlagt å bli forfremmet til feltmarskalk på tidspunktet for hans militære avgang. Tanaka ble utnevnt til Japans statsminister i 1927, under den japanske finanskrisen, på samme tid som han satt som utenriksminister. På den hjemlige fronten, forsøkte Tanaka å undertrykke den politiske venstresida, kommunister og mistanke om kommunistiske sympatisører gjennom utbredte arrestasjoner. Tanaka ble etterfulgt av Hamaguchi Osachi som statsminister, og Tanaka døde noen måneder senere etter hans avgang som statsminister.

Referanser 

Japanske politikere
Japanske offiserer
Personer fra prefekturet Yamaguchi
Honorære utnevnelser til Order of the British Empire
Storgata 10a og 12

Storgata 10a og 12 er to karakteristiske runde hjørnebygg som står i krysset der Pløens Gate, Skippergata, Storgata og Nygata møtes. Bygningene ble bygget i henholdsvis 1933 (nr. 10a) og 1934 (nr. 12). Arkitekt var Ole Sverre. Hjørnebyggene gikk og under kallenavnene «Dessverre-gårdene», «Gasmannbygningen» og «Stormbullbygningen». Innflytterlaget Sunnmøringen drev kafé i nr. 12 siste halvparten av 1940-årene.

Bygningene
Gårdene kjennetegnes av sitt funksjonalistiske design og sin runde form. Hver er på åtte etasjer med runde, tilbaketrukkede kobberdekte tårnhjelmer som kroner hver sin bygning . De bærende konstruksjonene er i stål innstøpt i betong. Byggene ble satt opp for arkitektens egen regning. 

Bygningene står oppført på Byantikvarens gule liste som bevaringsverdige.

Eksterne lenker
 Arc! Arkitektur og historie i Oslo: Storgaten 10b og 12
 Byen i forandring – Butikker i gamle dager
 Neon i Oslo – Jernbanetorget
 Byantikvaren – Gul liste
 

Forretningsbygg i Oslo
Ole Sverre
Byggverk fullført i 1934
Jan Kenneth Barkved

Jan Kenneth Barkved (født 5. august 1974, død 27. oktober 2009) var en norsk gothic metal-vokalist som vokste opp i Bjørheimsbygd.

Barkved var med i bandene Wake, The Morendoes og Elusive, sistnevnte var han aktiv i fra 1997, og ga ut tre offisielle musikkalbum. Bandet Elusive ble også valgt til å få spille sammen med goth-rockbandet The Mission, på deres turné i 2005. Han deltok som gjesteartist på album til Tristania, Sirenia, New Breed, Forlorn, Artifact og Illusion Fades. I bandet Elusive spilte han også inn musikkvideo i anledning utgivelsen av albumet Locked Doors, Drinks and Funerals i 2007, med singelen Dream On Sister.  

Barkved covret flere sanger sammen med bandet Elusive, blant annet Rebell Yell (Billy Idol), Running Up That Hill (Kate Bush) og I Feel You (Depeche Mode). 

I 2016 kom bandet New Breed ut med albumet Break The Silence, som inneholdt sangen ved navnet City Of Sin. Barkved er her gjesteartist med sin koring i bakgrunnen på refrenget, som ble spilt inn tidligere før hans død. Dette er første offisielle utgivelsen av en sang med Barkved tilstede etter hans død. New Breed som er etablert av tidligere gitarist fra Elusive, Kristian Gundersen, er her vokalist.

Diskografi 
Deltar på album
 The Morendoes – There is no Salvation (1994)
 Elusive – Sketches (demo, u.å.) 
 Elusive – Destination Zero (2001)
 Elusive – The Great Silence (2005)
 Elusive – Dream on Sister (singel/EP, 2007)
 Elusive – Looked Doors, Drinks and Funerals (2007)
Elusive – Obscured Part 1 (demoalbum, 2016)

Et fjerde album var planlagt og delvis innspilt i Elusive, men etter Barkveds bortgang ble det ikke utgitt.

Deltar sammen på andre album
 M´Era Luna Sampler 2002 – «Gemini» (Radio Edit)(Sonic Seducer – 2002)
 Dark Awakening Vol. 2 – «The Circle Never Ends» (T-Force – 2002)
 Mystic Sounds 11- «Lonely Satellite» (Zillo – St, SPV – 2002)
 Songs of Pain – «Run Away» (exclusive) (Pandaimonium, EFA Medien – 2002)
 Goths paradise V – «System Breakdown» (Orkus, EFA Medien – 2001)
 Sex.:.Goth.:.Electronics – «Asylum» (Tatra – 2000)

Gjesteartist 
 Tristania – Beyond The Veil (1999)
 Forlorn – Opus III: Ad Caelestis Res (2000)
 Tristania – World Of Glass (2001)
 Sirenia – At Sixes And Sevens (2001)
 Artifact – The Only Salvation (2008)
 Sirenia – The 13th Floor (2009)
 Illusion Fades – Killing Ages  (2009)
 New Breed – Break The Silence (2016)

Referanser

Eksterne lenker 
 
  Elusive – Hjemmeside

Norske sangere
Norske gothic metal-musikere